Diari Oficial de la Generalitat Valenciana


Sumari del DOGV 10871, del 20-12-2024 (2024/13211)

ACORD de 17 de desembre de 2024, del Consell, pel qual es declara l’ocupació urgent dels béns i drets subjectes a l’expedient d’expropiació forçosa, instruït per la Diputació Provincial de València, per a l'execució de les obres del projecte «Itinerari per a ciclistes i vianants en la CV-375, entre la Pobla de Vallbona i l’Eliana, i glorieta en l’intersecció amb el camí de l’Assagador (S-495)».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10686

Data del DOGV
:   20-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13485

CVE
:   EYXT-I-5900-66855

Data del document
:   17-12-2024

Organisme emissor
:   Presidència de la Generalitat

Tipus de document
:   Acord

*Antecedents de fet*

Primer. La Diputació Provincial de València, per Decret de la Presidència núm. 2300, de 3 de març de 2022, va resoldre prendre en consideració i sotmetre a informació pública el projecte d’obres denominat «Itinerari per a ciclistes i vianants en la CV-375, entre la Pobla de Vallbona i l’Eliana i la glorieta en la intersecció amb el camí de l’Assagador (S-495)».

Consta la publicació de l’anunci d’informació pública del projecte referit en el *Butlletí Oficial de la Província de València*, núm. 51, de 15 de març de 2022, i l’acreditació de la no presentació d’al·legacions.

El projecte d’obres mencionat va ser aprovat definitivament pel Decret de la Presidència de la Diputació Provincial de València núm. 5233, de 5 de maig de 2022.

Segon. Consta la formalització de l’acta de replanteig del projecte en la qual s’acredita la viabilitat d’este en els terrenys que s’han d’expropiar.

Tercer. La llista concreta i individualitzada dels béns i drets objecte d’expropiació va ser aprovada inicialment mitjançant el Decret de la Presidència de la Diputació Provincial de València núm. 6930, de 27 de maig de 2024, i va ser sotmesa a informació pública durant el termini legalment establit a través d’un anunci publicat en el *Boletín Oficial del Estado*, núm. 154, de 26 de juny de 2024; en el *Butlletí Oficial de la Província de València*, núm. 117, de 18 de juny de 2024; en el diari *Las Provincias*  de 25 de juny de 2024, i en el tauler d’anuncis dels ajuntaments de l’Eliana i la Pobla de Vallbona. Així mateix, es va dur a terme la notificació individualitzada a totes les persones interessades en el procediment d’expropiació forçosa.

Consta que no s’han formulat al·legacions per part de les persones propietàries de les finques afectades per l’expropiació.

Així mateix, consta que pel Decret de la Presidència núm. 9605, de 19 de juliol de 2024, es va resoldre que les finques 6, 12 i 33 quedaren excloses de l’expedient d’expropiació atenent la seua condició de domini públic.

Quart. Mitjançant el Decret de la Presidència de la Diputació Provincial de València núm. 9880, de 26 de juliol de 2024, es va elevar a definitiva la llista de béns i drets afectats per l’expropiació forçosa per a l’execució de les obres del projecte referenciat.

Consta, així mateix, acreditada la rectificació d’errors de la relació definitiva de béns i drets mitjançant el Decret del President núm. 11865, de 10 de setembre de 2024.

Quint. La sol·licitud d’ocupació urgent de béns i drets afectats per l’expropiació es va formular en l’apartat quart del Decret de la Presidència de la Diputació Provincial de València, núm. 9920, de 10 de juliol de 2024 que rectifica el Decret de la Presidència de la Diputació Provincial de València núm. 6930, de 27 de maig de 2024, que és literalment com seguix:

«De conformitat amb el que establixen l’article 52 de la Llei d’expropiació forçosa i el 56 del seu reglament, sol·licitar del Consell de la Generalitat Valenciana la declaració d’ocupació urgent dels béns i drets afectats fonamentada en motius de seguretat viària.

Segons el Catàleg del sistema viari de la Comunitat Valenciana, aprovat pel Decret  6/2019, de 22 de març, la carretera CV-375 l’Eliana - Benaguasil forma part de la xarxa local de la Diputació de València, ja que se situa en la demarcació de Bétera - Serra.

La carretera CV-375, de l’Eliana a Benaguasil, constituïx una de les vies d’accés des de la CV-35 i la CV-50 als municipis de l’Eliana, la Pobla de Vallbona, Benaguasil i San Antonio de Benagéber. La carretera servix d’accés a una àmplia zona urbana de caràcter residencial i industrial amb una alta densitat d’ocupació del territori. La carretera provincial està configurada com a carretera convencional amb un carril per sentit de circulació. L’entorn i els màrgens de la carretera es troben altament consolidats amb una gran activitat industrial en un entorn amb una òptima connectivitat amb les xarxes d’infraestructures. La Diputació de València té com a objectiu millorar la connectivitat d’acord amb patrons de mobilitat més sostenibles, promovent la utilització dels modes de transport més eficients energèticament. En desenrotllament del Pla de mobilitat per a ciclistes i vianants de l’Àrea d’Infraestructures de la Diputació de València es redacta este projecte que té com a objectiu fonamental la construcció d’un itinerari per als vianants i ciclistes, adossat al tronc de la carretera provincial, com a mesura per a fomentar la mobilitat de vianants i ciclistes en un entorn altament consolidat i amb unes distàncies curtes entre els possibles orígens i les destinacions dels possibles desplaçaments. Les reduïdes distàncies entre la Pobla de Vallbona i l’Eliana i la zona industrial intermèdia afavoriran l’ús de l’itinerari per a ciclistes i vianants com a alternativa als mitjans motoritzats per al desplaçament per motius laborals, recreatius o esportius.

Este projecte preveu l’execució d’un itinerari entre l’inici de la variant sud de la Pobla de Vallbona i el límit del terme municipal de l’Eliana per a donar continuïtat a l’itinerari ja existent adossat a la variant de la Pobla de Vallbona que es prolonga fins al municipi de Benaguasil. A més, en l’inici de l’actuació, en el terme de l’Eliana, l’itinerari connecta amb la zona industrial dotada de vies de servici i voreres per a l’ús per als vianants. A més, el projecte preveu també l’execució d’una glorieta en la intersecció amb el camí de l’Assagador com a mesura per a millorar la seguretat i la connectivitat de la carretera.

El tram d’actuació es troba comprés entre els PK 2 + 220 i 4 + 180 de la carretera CV-375. En este tram, la carretera té característiques de carretera convencional, amb una secció d’amplària variable d’un carril per sentit, amb carrils d’entre 3,20 i 3 m, i vorals d’entre 1 i 2 m.

Actualment, en els trams de la CV-375 immediatament anterior i posterior a l’àmbit d’actuació, hi ha itineraris per a ciclistes i vianants que no disposen de connexió entre si.

Amb l’itinerari per a ciclistes i vianants projectat es dona continuïtat al trànsit de ciclistes i vianants des del terme municipal de l’Eliana fins al municipi de la Pobla de Vallbona.

D’altra banda, en el PK 3+580 està la intersecció de la carretera CV-375 amb el camí de l’Assagador, actualment resolta mitjançant una intersecció a nivell no canalitzada, regulada mitjançant la senyalització de detenció obligatòria en les incorporacions des del camí en els dos màrgens de la carretera. En esta intersecció actualment es troben permesos els girs a l’esquerra.

La carretera CV-375, en el tram d’estudi, segons dades del Llibre d’aforaments de 2020 de la Diputació de València, suporta una IMD de 7.510 veh/dia, amb un percentatge de pesats del 2,17 % (163 vhp/dia). El camí de l’Assagador connecta l’enllaç de la CV-35 en l’eixida 17B cap a la Pobla de Vallbona, amb la CV-375 en este punt.

Atesa la intensitat de trànsit en la carretera en este tram, resulta necessària una remodelació de l’encreuament existent per a millorar la seguretat viària de la carretera en este punt, per a la qual cosa es projecta una glorieta.

Un altre problema existent en el tram objecte de l’actuació és que, al llarg d’este, la carretera disposa de cunetes en els dos màrgens, es tracta de cunetes trapezials revestides de formigó de dimensions variables i calats importants. Els accessos a la carretera des de vies, camins o parcel·les adjacents actualment es troben resolts mitjançant passos salvacunetes de diàmetres compresos entre els 400 mm i 800 mm sense protecció.

Es projecta l’execució de dispositius de protecció (becs de flauta) en els passos salvacunetes existents».

Després del requeriment de la Direcció General d’Administració Local, es complementa la motivació de la urgència mitjançant un informe del cap del Servici de Conservació i Explotació de la Diputació de València, que diu literalment:

«El projecte de construcció de referència definix una actuació de millora de la seguretat viària en la carretera CV-375 de l’Eliana a la Pobla de Vallbona. L’objectiu de l’actuació és dotar la carretera amb un itinerari per a vianants segur per als usuaris més vulnerables de la via, vianants i ciclistes, que connecte els nuclis urbans de la Pobla de Vallbona i l’Eliana amb la zona industrial adossada a la carretera provincial.

L’escassa distància entre els nuclis urbans i la zona industrial propicia que hi haja un flux de vianants i ciclistes (per a recórrer este itinerari) per la calçada de la carretera, ja que no hi ha un espai segur, segregat de la via.

La carretera provincial presenta una secció transversal amb un traçat adequat que afavorix el desenrotllament de velocitats elevades i compromet la seguretat dels usuaris més vulnerables de la carretera. En estes condicions no és segura la coexistència en la carretera del trànsit motoritzat amb els usuaris més vulnerables; i es requerix la segregació d’usos per a poder garantir una funcionalitat segura per a tots els usuaris de la infraestructura.

Segons la programació de l’Àrea de Carreteres de la Diputació de València, el projecte va ser dirigit pel Servici de Conservació i Explotació. La secció transversal proposada per a este carril és la mínima necessària per a la circulació dels seus usuaris de manera segura i còmoda, segons les recomanacions per al disseny de vies ciclistes actuals, que segregue l’itinerari de la carretera, de manera que no es compartisca plataforma amb els vehicles motoritzats, per tal d’evitar potencials situacions de risc i perillositat que urgix impedir.

Sobre la base d’estos arguments mencionats se sol·licita l’aprovació de la Declaració d’urgent ocupació de l’expedient expropiatori per a l’execució del projecte de construcció de referència.»

Sext. En l'expedient administratiu consta, a més, el certificat de la retenció de crèdit, d'acord amb el que s'establix en l'article 52 de la Llei sobre expropiació forçosa de 16 de desembre de 1954, segons la redacció de la Llei 11/1996, de 27 de desembre, de mesures de disciplina pressupostària.

*Fonaments de dret*

I. La Diputació Provincial de València té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei de 16 de desembre de 1954 sobre expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.

II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos a l'efecte de la seua expropiació forçosa».

En este mateix sentit, d'acord amb l'article 17 de la Llei sobre expropiació forçosa, quan el projecte d'obres i servicis comprenga la descripció material detallada dels béns i drets que siguen estrictament necessaris per a la fi de l'expropiació, la necessitat d'ocupació s'entendrà implícita en l'aprovació del projecte.

III. L'article 52 de la Llei sobre expropiació forçosa i concordants del seu reglament preveuen la possibilitat de declarar, excepcionalment, la urgent ocupació dels béns afectats per l'expropiació al fet que done lloc la realització d'una obra o finalitat determinada, amb les conseqüències que s'establixen en este.

IV. La declaració d'urgent ocupació, que segons l'article 56 del Reglament de la Llei sobre expropiació forçosa ha d'estar degudament motivada, està justificada en l'antecedent de fet quint.

V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.

VI. L'acord en què es declare la urgent ocupació dels béns afectats s'haurà de publicar en el *Diari Oficial de la Generalitat Valenciana*, a l'efecte de l'article 56.2 del Reglament de la Llei sobre expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant la corporació local expropiant, al·legacions només a l'efecte d'esmenar els possibles errors que s'hagueren pogut produir en fer la relació dels béns afectats per la urgent ocupació.

En este expedient s'han complit totes les prescripcions legals contingudes en les disposicions abans esmentades, i el procediment s'ha tramitat d'acord amb la legislació vigent en la matèria.

Per tot això, de conformitat amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell, i a proposta del president de la Generalitat, d'acord amb les competències que posseïx en matèria d'administració local, i d'acord amb el Decret 32/2024, de 21 de novembre, pel qual es determinen el nombre i la denominació de les conselleries i les seues atribucions, el Consell, en la reunió de 17 de desembre de 2024,

ACORDA

Declarar la urgent ocupació dels béns i drets que a continuació es detallen, afectats per l'expedient expropiatori instruït per la Diputació Provincial de València, per a l'execució de les obres del projecte «Itinerari per a ciclistes i vianants en la CV-375, entre la Pobla de Vallbona i l’Eliana, i glorieta en la intersecció amb el camí de l’Assagador (S-495)».

Relació de béns i drets afectats

FINCA: 0001

CULTIU: TERRENY DE REGADIU SENSE CULTIVAR

REFERÈNCIA CADASTRAL: 0515035VW5183A6214DD

TERME MUNICIPAL: L’ELIANA

PROPIETARIS:

CARO MOLINA VALENTIN

OLIVER MOLINA FULGENCIA

SUPERFÍCIE AFECTADA EXPROPIABLE:36,00 m²

FINCA: 0002

CULTIU: TERRENY DE REGADIU CULTIVAT DE TARONGERS

REFERÈNCIA CADASTRAL: 9352067JG5656J5826YX

TERME MUNICIPAL: L’ELIANA

PROPIETARI: COMES BADIA MIGUEL

SUPERFÍCIE AFECTADA EXPROPIABLE:118,00 m²

FINCA: 0003

CULTIU: TERRENY DE REGADIU CULTIVAT DE TARONGERS

REFERÈNCIA CADASTRAL: 6158565YA9638J0191SL

TERME MUNICIPAL: L’ELIANA

PROPIETARI: COMES BADIA MIGUEL

SUPERFÍCIE AFECTADA EXPROPIABLE:105,00 m²

FINCA: 0004

CULTIU: TERRENY DE REGADIU SENSE CULTIVAR

REFERÈNCIA CADASTRAL: 0875082YE2064M5554JG

TERME MUNICIPAL: L’ELIANA

PROPIETARIS:

REDOLAR LOZANO VICENTA

REDOLAR LOZANO ISABEL

REDOLAR LOZANO ROSA

REDOLAR LOZANO ANGEL

SUPERFÍCIE AFECTADA EXPROPIABLE:73,00 m²

FINCA: 0005

CULTIU: TERRENY DE REGADIU SENSE CULTIVAR

REFERÈNCIA CADASTRAL: 2801173RR2915Q6655QT

TERME MUNICIPAL: L’ELIANA

PROPIETARI: LERMA MARTIN JOSE

SUPERFÍCIE AFECTADA EXPROPIABLE:96,00 m²

FINCA: 0007

CULTIU: TERRENY DE REGADIU CULTIVAT DE TARONGERS

REFERÈNCIA CADASTRAL: 81248L332759298198FU

TERME MUNICIPAL: LA POBLA DE VALLBONA

PROPIETARI: GESTIÓ I DESENROTLLAMENT DE L’ENTORN URBÀ, SL

SUPERFÍCIE AFECTADA EXPROPIABLE:487,00 m²

FINCA: 0008

CULTIU: TERRENY DE REGADIU CULTIVAT DE TARONGERS

REFERÈNCIA CADASTRAL: 92463G605112705838OK

TERME MUNICIPAL: LA POBLA DE VALLBONA

PROPIETARI: GESTIÓ I DESENROTLLAMENT DE L’ENTORN URBÀ, SL

SUPERFÍCIE AFECTADA EXPROPIABLE:102,00 m²

FINCA: 0009

CULTIU: TERRENY DE REGADIU CULTIVAT AMB HORTÍCOLES

REFERÈNCIA CADASTRAL: 72832T181464399627BA

TERME MUNICIPAL: LA POBLA DE VALLBONA

PROPIETARIS:

DESCO IBAÑEZ MARIA

TARONCHER DESCO MARIA JOSE

SUPERFÍCIE AFECTADA EXPROPIABLE 33,00 m²

FINCA: 0011

CULTIU: TERRENY DE REGADIU CULTIVAT AMB HORTÍCOLES

REFERÈNCIA CADASTRAL: 82523C390170888012VI

TERME MUNICIPAL: LA POBLA DE VALLBONA

PROPIETARI: PROMOCIONS ALGARA, SA

SUPERFÍCIE AFECTADA EXPROPIABLE:12,00 m²

FINCA: 0015

CULTIU: TERRENY DE REGADIU SENSE CULTIVAR

REFERÈNCIA CADASTRAL: 83870P650172955975HX

TERME MUNICIPAL: LA POBLA DE VALLBONA

PROPIETÀRIA: GARCIA FERRER MARIA CONSUELO

SUPERFÍCIE AFECTADA EXPROPIABLE:13,00 m²

FINCA: 0017

CULTIU: TERRENY DE REGADIU SENSE CULTIVAR

REFERÈNCIA CADASTRAL: 05475S163115880167CR

TERME MUNICIPAL: LA POBLA DE VALLBONA

PROPIETARIS:

MARTI LLOPIS CONCEPCION

MARTI LLOPIS JOSE ANTONIO

SUPERFÍCIE AFECTADA EXPROPIABLE:15,00 m²

FINCA: 0018

CULTIU: TERRENY DE REGADIU CULTIVAT AMB AMETLERS

REFERÈNCIA CADASTRAL: 41877B162021509650JA

TERME MUNICIPAL: LA POBLA DE VALLBONA

PROPIETARIS: HEREUS DE MESTRE GARCIA FEDERICO

SUPERFÍCIE AFECTADA EXPROPIABLE:14,00 m²

FINCA: 0025

CULTIU: TERRENY DE REGADIU CULTIVAT DE TARONGERS

REFERÈNCIA CADASTRAL: 87939F499707795638IF

TERME MUNICIPAL: LA POBLA DE VALLBONA

PROPIETARIS:

BENAVENT LLAVATA ANA MARIA

BENAVENT LLAVATA VICENT

SUPERFÍCIE AFECTADA EXPROPIABLE:10,00 m²

FINCA: 0026

CULTIU: TERRENY DE REGADIU CULTIVAT AMB FRUITERS

REFERÈNCIA CADASTRAL: 06454U914081224737QO

TERME MUNICIPAL: LA POBLA DE VALLBONA

PROPIETARIS:

ALDHAEN WALEED YAQOOB OTHMAN

IMTIAZ MOHAMMAD

SUPERFÍCIE AFECTADA EXPROPIABLE:8,00 m²

FINCA: 0028

CULTIU: TERRENY DE REGADIU CULTIVAT DE TARONGERS

REFERÈNCIA CADASTRAL: 21849S428231018350UF

TERME MUNICIPAL: LA POBLA DE VALLBONA

PROPIETARI: JORGE CHAPA FRANCISCO

SUPERFÍCIE AFECTADA EXPROPIABLE: 12,00 m²

FINCA: 0029

CULTIU: TERRENY DE REGADIU CULTIVAT AMB HORTÍCOLES

REFERÈNCIA CADASTRAL: 51967M259232259836PS

TERME MUNICIPAL: LA POBLA DE VALLBONA

PROPIETARI: IMMOBLES ALEIXANDRE, SL

SUPERFÍCIE AFECTADA EXPROPIABLE: 16,00 m²

FINCA: 0031

CULTIU: TERRENY DE REGADIU SENSE CULTIVAR

REFERÈNCIA CADASTRAL: 09502H385898232368WB

TERME MUNICIPAL: LA POBLA DE VALLBONA

PROPIETARI: SORIA SAEZ MARCIAL

SUPERFÍCIE AFECTADA EXPROPIABLE: 37,00 m²

FINCA: 0032

CULTIU: TERRENY DE REGADIU CULTIVAT AMB HORTÍCOLES

REFERÈNCIA CADASTRAL: 90555Q973915326611FL

TERME MUNICIPAL: LA POBLA DE VALLBONA

PROPIETÀRIA: MARTI MARCO ANGELA

SUPERFÍCIE AFECTADA EXPROPIABLE: 45,00 m²

FINCA: 0034

CULTIU: TERRENY DE REGADIU SENSE CULTIVAR

REFERÈNCIA CADASTRAL: 07422G730037928325WU

TERME MUNICIPAL: LA POBLA DE VALLBONA

PROPIETARI: UAUNO, SL

SUPERFÍCIE AFECTADA EXPROPIABLE:114,00m²

FINCA: 0035

CULTIU: TERRENY DE REGADIU SENSE CULTIVAR

REFERÈNCIA CADASTRAL: 24203B452529476474MZ

TERME MUNICIPAL: LA POBLA DE VALLBONA

PROPIETÀRIA: MARTI MARCH ROSA SALVADORA

SUPERFÍCIE AFECTADA EXPROPIABLE: 49,00 m²

FINCA: 0036

CULTIU: TERRENY DE REGADIU SENSE CULTIVAR

REFERÈNCIA CADASTRAL: 62985H018764042294WS

TERME MUNICIPAL: LA POBLA DE VALLBONA

PROPIETÀRIA: MARCH GARCIA JOSEFA

SUPERFÍCIE AFECTADA EXPROPIABLE: 55,00 m²

FINCA: 0037

CULTIU: TERRENY DE REGADIU SENSE CULTIVAR (CUNETA)

REFERÈNCIA CADASTRAL: 88712Y307451527080PZ

TERME MUNICIPAL: LA POBLA DE VALLBONA

PROPIETARI: POLÍGON SANT PAU, SA

SUPERFÍCIE AFECTADA EXPROPIABLE: 6,00 m²

FINCA: 0039

CULTIU: TERRENY DE REGADIU SENSE CULTIVAR

REFERÈNCIA CADASTRAL: 24405W581716216683JA

TERME MUNICIPAL: LA POBLA DE VALLBONA

PROPIETARI: MARTI RODRIGO ALFONSO

SUPERFÍCIE AFECTADA EXPROPIABLE: 42,00 m²

FINCA: 0040

CULTIU: TERRENY DE REGADIU SENSE CULTIVAR

REFERÈNCIA CADASTRAL: 80285I913606502561HZ

TERME MUNICIPAL: LA POBLA DE VALLBONA

PROPIETARI: MARTI RODRIGO ALFONSO

SUPERFÍCIE AFECTADA EXPROPIABLE: 26,00 m²

FINCA: 0041

CULTIU: TERRENY DE REGADIU AMB TANCA DE BALADRES

REFERÈNCIA CADASTRAL: 24300S061919832136IC

TERME MUNICIPAL: LA POBLA DE VALLBONA

PROPIETÀRIA: PONS MARCO JOSEFA

SUPERFÍCIE AFECTADA EXPROPIABLE: 19,00 m²

FINCA: 0042

CULTIU: TERRENY DE REGADIU CULTIVAT AMB FRUITERS

REFERÈNCIA CADASTRAL: 22434G397289436267PI

TERME MUNICIPAL: LA POBLA DE VALLBONA

PROPIETARI: AGUILAR PELECHA JOAQUIN FERMIN

SUPERFÍCIE AFECTADA EXPROPIABLE: 1.775,00 m²

FINCA: 0043

CULTIU: CAMÍ D’ÚS PARTICULAR

REFERÈNCIA CADASTRAL: 74573C924310119247RW

TERME MUNICIPAL: LA POBLA DE VALLBONA

PROPIETARI: SINDICAT DE REGS DE LA POBLA DE VALLBONA

SUPERFÍCIE AFECTADA: EXPROPIABLE: 156,00 m²

FINCA: 0044

CULTIU: TERRENY DE REGADIU CULTIVAT AMB FRUITERS

REFERÈNCIA CADASTRAL: 36889S179551136260NZ

TERME MUNICIPAL: LA POBLA DE VALLBONA

PROPIETARI: MESTRE CRESPO JOSE MANUEL

SUPERFÍCIE AFECTADA EXPROPIABLE: 47,00 m²

FINCA: 0045

CULTIU: TERRENY DE REGADIU CULTIVAT AMB MARGALLONS

REFERÈNCIA CADASTRAL: 37061Y702174114479YD

TERME MUNICIPAL: LA POBLA DE VALLBONA

PROPIETARIS:

ROMERO MARTI JOSE

ROMERO MARTI MARIA ISABEL

SUPERFÍCIE AFECTADA EXPROPIABLE:141,00m²

Contra este acord, que posa fi a la via administrativa, les persones interessades, per ser titulars de béns i drets en el procediment d'expropiació forçosa, podran interposar els recursos següents:

– Directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació, si és el cas, d'este acord en el *Diari Oficial de la Generalitat Valenciana*, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

– Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la notificació o publicació, si és el cas, d'este acord en el *Diari Oficial de la Generalitat Valenciana*, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

– En el cas de l'administració local promotora del procediment, a l'empara del que s'establix en l'article 44 de la Llei 29/1998, de 13 de juliol, reguladora de la jurisdicció contenciosa administrativa, no es podrà interposar un recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, del present acord en el *Diari Oficial de la Generalitat Valenciana*, podrà formular un requeriment raonat perquè s'anul·le o es revoque este acord, tenint en compte que això no incidix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.

Tot això sense perjuí que les persones interessades puguen exercir qualsevol altra via que estimen oportuna.

  

València, 17 de desembre de 2024

Susana Camarero Benítez

Consellera secretària